เคยส่งเรื่องมาแล้วเมื่อ31สค.65 เมื่อครู่กดติดตามแต่ระบบไม่มีตัวเลือกขึ้นตามขั้นตอนที่อธิบายจึงส่งเรื่องมาอีกครั้งทางนี้

12กย.65
เรื่อง:
ติดตามคำขอให้ประชาสัมพันธ์เกี่ยวกับการวางขยะรอการจัดเก็บตามแนวขอบสะพานเฉลิมวันชาติและที่ใกล้เคียงริมคลองบางลำพู

อ้างถึงการแจ้งข้อมูลผ่านช่องทาง Traffy Fondue วันที่ 31สค.65 พบว่าผ่านไปเกือบ2สัปดาห์แล้ว ยังมีถุงขยะจากที่อื่นมาวางที่หน้าอาคารของที่บ้าน จึงอยากขอให้ฝ่ายสิ่งแวดล้อมของกรุงเทพมหานครตรวจสอบ ตามหลักฐานที่ส่งมาเพิ่มเติม (1-11กย.65) เพื่อตักเตือน และออกเอกสารประชาสัมพันธ์ให้ประชาชน+ผู้ประกอบการทั้งที่อยู่ริมถนนประชาธิปไตย, อาคารตามแนวขอบสะพาน และริมคลองบางลำพูให้วางถุงขยะที่หน้าสถานที่ของตนเองรวมถึงเวลาจัดเก็บขยะของแนวขอบสะพาน+ริมคลองเพื่อความเป็นระเบียบและอำนวยความสะดวกให้กับพนักงานจัดเก็บ

อนึ่ง ขยะสิ่งปฏิกูลจำนวนมากที่ถูกเข็นมาวางทิ้งจากโรงแรมบ้านต้นลำพูซึ่งเคยกล่าวมาในข้อความวันที่31สค.65แล้ว หากตรวจสอบกล้องวงจรปิดสาธารณะที่มีตามเส้นทางที่กล่าวถึงคือแนวริมคลองบางลำพูข้างสะพานเฉลิมวันชาติเลี้ยวโค้งไปทางริมคลองก็น่าจะตรวจสอบได้ว่ามีการเข็นรถขนขยะออกจากสถานที่ใดเพื่อจะได้ตักเตือนให้หยุดขนขยะของกิจการมาทิ้งที่หน้าอาคารของคนอื่นเสียที (กิจการเปิดมาเกิน10ปีแล้ว เดิมก็จัดเก็บที่หน้าสถานที่แต่ราว3-4ปีหลัง มีคนบอกว่าทางโรงแรมรื้อคอกที่เก็บขยะออก หลังจากนั้นเริ่มมีการเข็นมาทิ้งริมถนนใหญ่)

เศรษฐกิจจากการท่องเที่ยวเริ่มฟื้นตัว ส่งผลให้ธุรกิจที่เกี่ยวข้องไม่ว่าจะเป็นสถานที่พัก ร้านอาหาร สถานบันเทิงคึกคัก และน่าจะมีเปิดเพิ่มขึ้น กระนั้นการจัดการขยะที่เกิดจากกิจการเหล่านี้ก็ต้องอยู่ในความรับผิดชอบของเจ้าของกิจการจนกว่าพนักงานกทม.จะจัดเก็บขนย้ายออกไป

ด้วยความขอบคุณมา ณ ที่นี้